Ο **Riviera Tower** (Ριβιέρα Τάουερ, ελληνικά: **Πύργος Ριβιέρα**‎‎), αρχικά γνωστός ως *Marina Tower*, είναι υπό κατασκευή ουρανοξύστης στο Μητροπολιτικό Πάρκο Ελληνικού, στο νότιο τομέα της Αθήνας. Ο ουρανοξύστης θα έχει ύψος 200 μέτρα, θα στεγάζει διαμερίσματα και με την ολοκλήρωσή του θα είναι το ψηλότερο κτίριο στην Ελλάδα. Αναμένεται να ολοκληρωθεί το 2026.

Ιστορικά στοιχεία
-----------------

Ο Riviera Tower αποτελεί τμήμα της ανάπλασης του πρώην διεθνούς αεροδρομίου Ελληνικού, την οποία έχει αναλάβει η εταιρεία Lamda Development. Τα σχέδια του ουρανοξύστη παρουσιάστηκαν διαδικτυακά στις 7 Ιουλίου 2021. Ο πύργος σχεδιάστηκε από το διεθνές αρχιτεκτονικό γραφείο «Foster+Partners», το οποίο συνεργάστηκε με το «Γραφείο Μελετών Αλέξανδρου Ν. Τομπάζη Α.Ε.». Η τεχνική εταιρεία Buro Happold ανέλαβε τις στατικές μελέτες σε συνεργασία με την Deta Engineering και τις ηλεκτρομηχανολογικές μελέτες σε συνεργασία με την ΤΕΚΕΜ Α.Ε. Η εταιρεία Doxiadis+ ανέλαβε τον σχεδιασμό του περιβάλλοντος χώρου. Η σύμπραξη ελληνικών και ξένων εταιρειών έγινε λόγω των απαιτήσεων που έχει θέσει η προκήρυξη του έργου όσον αφορά την εμπειρία και την τεχνογνωσία. Η οικοδομική άδεια για τον ουρανοξύστη εκδόθηκε στις 9 Αυγούστου 2022. Στις 13 Αυγούστου 2022, η Lamda Development ανακοίνωσε ότι τα τρία τέταρτα της πωλούμενης επιφάνειας είχαν προπωληθεί, με υπολογιζόμενα έσοδα περίπου 600 εκατ. ευρώ.

Οι εργασίες στον ουρανοξύστη ξεκίνησαν τον Δεκέμβριο του 2022, με την τοποθέτηση δύο πασσάλων μήκους 55 μέτρων για τη θεμελίωση του κτιρίου, η οποία ξεκίνησε τον Ιανουάριο του 2023. Συνολικά τοποθετήθηκαν 111 πάσσαλοι διαμέτρου 1,5 μέτρου. Η θεμελίωση ολοκληρώθηκε στα τέλη Οκτωβρίου 2023, με την τοποθέτηση 7.500 κυβικών μέτρων σκυροδέματος σε 40 συνεχόμενες ώρες.

Περιγραφή
---------

Ο ουρανοξύστης θα έχει ύψος 200 μέτρων, με 45 ή 50 ορόφους και 180 διαμερίσματα, τα οποία όλα θα έχουν διαμπερή θέα.

Παραπομπές
----------

1. 1 2  «Εκδόθηκε η άδεια του Riviera Tower στο Ελληνικό». *HuffPost Greece*. 10 Αυγούστου 2022. Ανακτήθηκε στις 19 Φεβρουαρίου 2023.
2. ↑  «Riviera Tower - The Skyscraper Center». *www.skyscrapercenter.com*. Ανακτήθηκε στις 19 Φεβρουαρίου 2023.
3. ↑  «Ελληνικό: Παρουσιάστηκαν τα σχέδια του Marina Tower - Ο πρώτος «πράσινος» ουρανοξύστης | LiFO». *www.lifo.gr*. 7 Ιουλίου 2021. Ανακτήθηκε στις 19 Φεβρουαρίου 2023.
4. ↑  Ρουσάνογλου, Νίκος (13 Ιανουαρίου 2023). «Ελληνικό: Στην τελική ευθεία τρεις νέοι διαγωνισμοί έργων». *www.kathimerini.gr*. Ανακτήθηκε στις 19 Φεβρουαρίου 2023.
5. ↑  «Εκδόθηκε η πρώτη άδεια για τον ουρανοξύστη στο Ελληνικό». *www.news247.gr*. 10 Αυγούστου 2022. Ανακτήθηκε στις 19 Φεβρουαρίου 2023.
6. 1 2  Newsroom (13 Αυγούστου 2022). «Riviera Tower: Ο υψηλότερος «πράσινος» ουρανοξύστης στη Μεσόγειο». *www.kathimerini.gr*. Ανακτήθηκε στις 19 Φεβρουαρίου 2023.
7. ↑  Newsroom (20 Δεκεμβρίου 2022). «Ελληνικό: Εντός του 2023 οι πρώτοι όροφοι του Marina Tower». *CNN.gr*. Ανακτήθηκε στις 19 Φεβρουαρίου 2023.
8. ↑  «Riviera Tower: Ξεκίνησαν οι εργασίες για τον πρώτο ουρανοξύστη της χώρας | LiFO». *www.lifo.gr*. 16 Ιανουαρίου 2023. Ανακτήθηκε στις 19 Φεβρουαρίου 2023.
9. ↑  «Ελληνικό: Ολοκληρώθηκε η θεμελίωση του ύψους 200 μ. Riviera Tower». *www.lifo.gr*. 25 Οκτωβρίου 2023. Ανακτήθηκε στις 26 Οκτωβρίου 2023.
10. ↑  «Έπεσαν τα θεμέλια για τον μεγαλύτερο ουρανοξύστη της Ελλάδας». *in.gr*. 18 Φεβρουαρίου 2023. Ανακτήθηκε στις 19 Φεβρουαρίου 2023.

Εξωτερικοί σύνδεσμοι
--------------------

* Η ιστοσελίδα του κτιρίου